ตลาดหุ้นยุโรปเปิดตลาดอ่อนตัวลง เหตุวิตกเจรจาหนี้กรีซไม่คืบหน้า
ตลาดหุ้นยุโรปเปิดตลาดวันนี้อ่อนตัวลง ในขณะที่นักลงทุนยังคงกังวลเกี่ยวกับการเจรจาเรื่องความช่วยเหลือด้านการเงินกับกลุ่มเจ้าหนี้
14 พ.ค. 2558

สำนักข่าวอินโฟเควสท์รายงานว่า ตลาดหุ้นยุโรปเปิดตลาดวันนี้อ่อนตัวลง ในขณะที่นักลงทุนยังคงกังวลเกี่ยวกับการเจรจาเรื่องความช่วยเหลือด้านการเงินกับกลุ่มเจ้าหนี้
ส่วนดัชนี Stoxx Europe 600 อ่อนตัว 0.5% แตะ 393.45 เมื่อเวลา 8.06 น.ตามเวลาลอนดอน
โดยดัชนี CAC-40 ตลาดหุ้นฝรั่งเศสเปิดวันนี้ที่ 4,942.49 จุด ลดลง 19.37 จุด, -0.39% และดัชนี DAX ตลาดหุ้นเยอรมันเปิดวันนี้ที่ 11,299.19 จุด ลดลง 52.27 จุด, -0.46%
ทั้งนี้หุ้นริโอ ทินโต และบีเอชพี บิลลิตัน ร่วงลงไปกว่า 1.4% ส่วนหุ้นเดมเลอร์ และโฟลค์สวาเกน ปรับตัวลงมากที่สุดในกลุ่มบริษัทยานยนต์